钦定古今图书集成/明伦汇编/交谊典/第038卷 > 邵二泉集 > 《庚子正月吴子往见过同访高存之于漆湖》
## 钦定古今图书集成/明伦汇编/交谊典/第038卷 > 邵二泉集 > 《庚子正月吴子往见过同访高存之于漆湖》

归子慕

令节思故人，流光惧蹉跎。心在《隰桑》篇，三复当如何。
忽闻叩门声，良友远见过。携我访同志，诘朝鼓轻艖。
情殷无遥路，信宿逾关河。依然漆湖上，春山渺晴波。
主人愉愉如，兼以风日和。风和卷帘在，开尊鸟来歌。
忘饮饮更适，不觉芳颜酡。阶前山茶花，落英何其多。